Juan Venegas
Juan Evangelista Venegas (2. juuni 1929; Río Piedras, praegu San Juan - 1980. aastad; San Juan) oli Puerto Rico poksija. Venegas sai kukk-kaalus (kuni 54 kg) 1948. aasta Londoni olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Tibor Csíkile (Ungari) ja võites pronksmedalikohtumises Álvaro Vicentet (Hispaania). Ta oli esimene Puerto Rico poksija ja üldse sportlane, kes on olümpiamängudel võitnud medali. Venegas poksis oktoobrist 1948 kuni märtsini 1958 elukutselisena. Ta pidas kokku 32 kohtumist, millest võitis 20 (neist 7 nokaudiga), kaotas 10 (neist 2 nokaudiga) ja viigistas 3 kohtumist. Venegasi surma asjaolud pole selged. Ta suri pärast kukkumisel saadud peatraumat millalgi 1980. aastatel.